কর্মসূচির নির্ধারিত সময়ের আগেই সকাল ১০টা থেকে মানববন্ধনে দলটির নেতা-কর্মীরা অবস্থান নিতে শুরু করেন। বেলা ১১টার দিকে প্রেসক্লাবের সামনের সড়কে কয়েক হাজার নেতা-কর্মী জড়ো হন। ‘বন্দি আছে আমার মা, ঘরে ফিরে যাব না’, ‘হামলা করে আন্দোলন-বন্ধ করা যাবে না’, ‘জেল জুলুম টিয়ার গ্যাস, জবাব দেবে বাংলাদেশ’সহ নানা ধরনের স্লোগান দিয়ে খালেদা জিয়ার সাজার বিরুদ্ধে প্রতিবাদ জানিয়েছে তার মুক্তি দাবি করা হয়। নেতা-কর্মীদের স্লোগানে মুখরিত হয়ে ওঠে প্রেসক্লাব চত্বর। তাদের অবস্থানে প্রেসক্লাব এলাকায় কিছুক্ষণের জন্য যান চলাচলে বিঘœ ঘটে।